Skënder Çami

Skënder Çami (Mallun, 1899 - Korçë, 4 mars 1942) ka qenë ushtarak shqiptar. 

 Biografia 
U lind më 1899 në Mallum të kazasë së Filatit, u arsimua në Greqi dhe mbaroi shkollën e oficerëve për artileri. Në fillim shërbeu si qarkkomandant i Shkodrës dhe i Tiranës, më pas u dërgua për dy vjet për t'u specializuar në Akademinë e Karabinierisë në Itali. Më vonë u transferua në Gjirokastër dhe më vonë në prefekturën e Kosovës dhe në fund në Korçë.

Gjate Luftës italo-greke së bashku me Aziz Çamin, Spiro Çallëken dhe Nuredin Dinon udhëhoqën lëvizjen e armatosur çame, duke udhëhequr një prej dy batalioneve shqiptare që u krijuan gjatë luftës.

Duke shërbyer si kuestor në Korçë, u vra më 4 mars të vitit 1942. Për vrasjen e tij u përfol emri i Ramiz Aranitasit.

 Referime 

Kategoria:Lindje 1899
Kategoria:Vdekje 1942
Kategoria:Ushtarakë shqiptarë
Kategoria:Shqiptarë të ekzekutuar
Kategoria:Çamë